AIŠKINAMASIS RAŠTAS

Dėl Molėtų rajono savivaldybės jaunimo reikalų tarybos sudarymo

1. **Parengto tarybos sprendimo projekto tikslai ir uždaviniai**

Vadovaujantis Lietuvos Respublikos jaunimo politikos pagrindų įstatymo 5 straipsnio 3 dalimi Molėtų rajono savivaldybėje (toliau –Savivaldybė) veikia Savivaldybės jaunimo reikalų taryba (toliau – SJRT) pagal Savivaldybės tarybos 2019 m. kovo 28 d. sprendimu Nr.B1-68 “Dėl Molėtų rajono savivaldybės jaunimo reikalų tarybos nuostatų patvirtinimo” patvirtintus nuostatus. SJRT sudaroma Savivaldybės tarybos kadencijos laikotarpiui, todėl pasibaigus SJRT kadencijai, reikalinga sudaryti naujos sudėties SJRT.

SJRT yra visuomeninė patariamoji institucija, lygybės principu sudaroma iš Savivaldybės administracijos ir (ar) Savivaldybės tarybos ir pagal Savivaldybės tarybos patvirtintą Molėtų rajono savivaldybės jaunimo reikalų tarybos jaunimo atstovų rinkimų organizavimo tvarkos aprašą išrinktų jaunimo (14–29 m.) atstovų. SJRT narių skaičius yra 12. Visuotinis jaunimo organizacijų ir su jaunimu dirbančių organizacijų, mokinių savivaldų, veikiančių Molėtų rajono savivaldybės teritorijoje, susirinkimas į SJRT delegavo 6 atstovus, Molėtų rajono savivaldybės meras ir administracijos direktorius – po 3.

Parengto sprendimo projekto tikslas – sudaryti naujos sudėties SJRT.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis, 18 straipsnio 1 dalis, Lietuvos Respublikos jaunimo politikos pagrindų įstatymo pakeitimo įstatymo 5 straipsnio 1 ir 3 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės **–**  SJRT priimti sprendimai jaunimo politikos klausimais prisidės prie jaunimo politikos formavimo ir įgyvendinimo Savivaldybėje.

Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6.Vykdytojai, įvykdymo terminai**

SJRT.